Limpopo-huis afgebrand; toerusting vernietigFoto: SABC News Toerusting van die Bokoni-platinummyn is vernietig en ŉ huis is aan die brand gesteek buite Burgersfort in Limpopo. “’n Dubbelverdiepinghuis van ŉ hoofman is Maandagaand aan die brand gesteek, maar het nie afgebrand nie,” het brig. Hangwani Mulaudzi, woordvoerder van die polisie, gesê. “Die skade word egter beraam op ongeveer R500 000.” Vragmotors en bakkies van die myn is ook aan die brand gesteek. Die toerusting is by die man se huis gestoor. “Niemand is nog in hegtenis geneem nie,” het Mulaudzi gesê. Die polisie ondersoek sake van openbare geweld en opsetlike saakbeskadiging. Die SAUK het berig dat die hoofman mynontploffings in die gebied goedgekeur het, maar ŉ man, wat sweiswerk in Masonti Ga-Selepe gedoen het, is as gevolg daarvan oorlede. Volgens die berig het ontstoke inwoners besluit om die reg in eie hande te neem.